Visit Kerkonkoski

Ikääntyneiden kevyt päiväjumppa
2024-08-29 11:00 - 11:45, 2024-09-12 11:00 - 11:45, 2024-09-26 11:00 - 11:45, 2024-10-10 11:00 - 11:45, 2024-10-24 11:00 - 11:45, 2024-11-07 11:00 - 11:45, 2024-11-21 11:00 - 11:45, 2024-12-05 11:00 - 11:45 (Europe/Helsinki) | Kerkonjoen koulu, Vesannontie 1250, Kerkonkoski
Kaikille senioreille sopivaa, rauhallista liikuntaa.
Parittomien viikkojen torstaina alkaen 29.8. klo 11.00-11.45 Kerkonjoen koulun liikuntasalissa. Jumppa on maksuton, ei ennakkoilmoittautumista.Lisätietoja inna.kaariainen@rautalampi.fi
Järjestäjä Rautalammin kunta. Ohjaaja Inna Kääriäinen ja Janne Mensonen.

Kerkonkosken Venetsialaiset
2024-08-30 18:00 - 2024-09-01 23:30 | Kerkonkosken kylä, Kerkonkoski, 77930, Suomi
Kerkonkosken Venetsialaisia juhlitaan 30.8.-1.9.2024!

Hämärtyvään elokuun loppuun tuodaan taianomaista pilkettä, kun valotaidetta ripotellaan Kerkonkoskelle uusin teoksin. Ohjelmaa on luvassa koko perheelle ja lauantaina ilta huipentuu Kerkonkosken Keitaan taikomiin iltabileisiin.
Aikataulun näet yllä. Alla lisätietoa ohjelmistosta:
VALAISTUS
Kerkonkosken kuohujen näyttävästä valaistuksesta vastaa rautalampilainen Studio Käpynä.
Valaistuksia ja valoteoksia on valmistettu tänä vuonna yhteisessä talkoopäivässä. Teoksissa on hyödynnetty -23 Taitava Kerkonkoski -pajoissa valmistettuja töitä. Valotaide sijoittuu tänä vuonna Seuralan, myllyn ja kyläkaupan alueelle.
Valot loistavat koko viikonlopun 30.8.-1.9.2024.
Klo 21 Kerkonkosken Keitaalla syttyy kokko. Huomioithan, että klo 21 alkaen Kerkonkosken Keitaan terassialue on K-18 ja kielletty lemmikkieläimiltä. Keitaan sisäänpääsymaksu on klo 21 alkaen 12€.
Heti Kehän keikan jälkeen taivaan täyttää upea kyläläisten järjestämä ilotulitus. Ilotulituksen keräykseen voi käydä osallistumassa Keitaalla tai kyläkaupalla.

MUSIIKKI
Perjantaina tunnelmaisessa Wanhassa Myllyssä Aki Virran säestyksellä lauletaan tuttuja yhteislauluja. Tapahtumassa on vapaaehtoinen pääsymaksu Rautalammin ukrainalaisten lapsiperheiden hyväksi.
Lauantaina Kerkonkosken Keitaalla heti kokon sytyttämisen jälkeen alkaa tunnelmaa nostaa kattoo rautalampilainen Dj Lamppv. Klo 23 lauteille astelee illan pääesiintyjä Kehä. Kehä soittaa kitaravetoista suomipoppia, jonka spotifyssa kuunnelluimpia kappaleita ovat Rakkaus ennen muita sekä Setämies. Loppuillan illan parhaista bailuista vastaa Dj Lamppv. Keitaalle on klo 21 alkaen liput 12€/hlö ja tapahtuma on K-18. Myös lemmikkieläimien tuonti on kiellettyjä klo 21 jälkeen terassialueelle.

KOMEDIAILTA
Kerkonkosken Ketterä järjestää Venetsialaisviikonlopulle vatsalihaksille ja suupielille jumppaa, kun hulvattomat Stand Up – koomikot Riku Suokas ja Tommi Mujunen astuvat Seuralan estradilleTapahtumassa on väliaika ja Ketterän kahvio palvelee.
Riku Suokas on stand upin uranuurtaja, joka on ollut perustamassa Suomen ensimmäistä stand up -klubia ja Pohjoismaiden suurinta stand up -festareita: Tomaatteja, Tomaatteja! Komiikan lisäksi hän on myös teatterinjohtaja ja toiminut sekä näyttelijänä että käsikirjoittajana erilaisissa tv-tuotannoissa. Viimeisimpiin töihin kuuluu tv-sarja Koskisen käsikirjoittaminen, josta on juuri ruudussa alkanut kausi 4.
Vuoden 2004 vuoden stand up -tulokkkaana palkittu Tommi Mujunen on Suokkaan tavoin pitkänlinjan koomikko. Hän on toiminut useissa kotimaisissa tv-tuotannoissa niin koomikkona kuin näyttelijänäkin. Hänet on nähty mm. Nelosen Stand up!, Tuubi ja Cyclomania ohjelmissa. Mujusta on kuvailtu Suomikomiikan shamppanjaksi: kesäisen kevyt tunnelman nostaja ja juhlien elävöittäjä, joka kuplii ja kuohuu, pirkskahtelee ja piristää.
Liput 17€, eläkeläinen 15€, alle 18v. 9€. Osta liput ennakkoon!Lipun myynti netissä päättyy perjantai-iltana 30.8. Lipunmyynti aukeaa lauantaina 31.8. klo 17.30.
Ovet aukeavat 18.30.
Tapahtumaa tukemassa MTK-Rautalampi, POP-pankki Konnevesi ja Hanka-Taimen Oy

LASTEN VENETSIALAISET
Lauantaina klo 16-17.30 Wanhalla Myllyllä vietetään lasten Venetsialaisia. Ketterän kahvio palvelee samalla, kun lapset pääsevät hyppimään pomppulinnaan ja nauttimaan piknikin tarjonnasta. Ketterän kahvion valikoimista löydät myös hattarat!
Wanhalla Myllyllä puolestaan klo 16 alkaa Myllyopas Saara Suurenmoisen satuseikkailu. Myllyopas Saara Suurenmoisella on pulma, jonka ratkaisemiseen hän tarvitsee apua. Helpot, yhdessä ratkaistavat tehtävät sadun lomassa sopivat kaikille sisältäen arvoituksia, tuttuja lauluja, liikkeitä sekä osallistavat lapset riemukkaalla tavalla osaksi satua. Satutuokio ja sen sisältämät tehtävät mukautuvat ryhmälle sopivaksi mm. osallistujien ikä ja muut erityispiirteet huomioiden. Satuseikkailun suunnittelusta ja toteutuksesta vastaa yhteisötaiteilija Kati Ahmaharju. Satuseikkailu alkaa ja loppuu myllyn yläkerrassa, mutta seikkailussa kuljetaan myös myllyn alakerrassa.Satuseikkailu sopii kaikenikäisille.
Lasten tapahtumassa on vapaaehtoinen pääsymaksu.
Lasten tapahtumaa on tukemassa Rautalammin kunta ja LähiTapiola Savon Nuori Savo.

VATSAN TÄYDELTÄ HYVVÄÄ!

Kerkonkosken Ketterän kahvio palvelee Wanhalla Myllyllä lauantaina 30.8. klo 16-17.30. Tämän jälkeen kahvio siirtyy Seuralalle ja aukeaa viimeistään klo 18.30 palvellen Komediaillan ajan. Kahviosta löydät myynnistä myös hattarat!
Lasten tapahtumassa lauantaina klo 16-17.30 Wanhalla Myllyllä on lasten oma piknik.
Kesäravintola Kerkonkosken Keitaan keittiö on avoinna perjantaina 15-21.30 lauantaina klo 11- 21.30sunnuntaina klo 11-19.30Keitaalla herkuttelet pizzoilla, salaateilla ja nachoilla. Lauantaina oman kylän kalastaja Wille paistaa kielen mukanaan vieviä muikkuja iltakahdeksasta pikkutunneille saakka. Keitaalla on anniskeluoikeudet ja Venetsialaisia juhlitaan 02 saakka!
Kyläkaupan kahviossa pääset nautiskelemaan kahvit ja kahvileivät vaikkapa lehtiä lukien.
KAUPPA
Kyläkauppa Kosken Puotipiika palvelee Venetsialaisissa pidennetyin aukioloin. Pe-la klo 9-18 ja su klo 9-15. Kyläkaupan valikoimista löydät myös paikallisten käsitöitä ja pienen kahvilan.
MAJOITUS
Täältä löydät muutamia kylän majoituskohteita! Kysythän meiltä, mikäli sopivaa ei löytynyt!
PYSÄKÖINTI
Pyydämme tapahtumavierailijoita jättämään autot koulun pihaan, sillä pieni kylämme voi ruuhkautua varsinkin hämärän tullen. Myös Seuralan kentälle voi pysäköidä, mutta kentän reunalla oleville matkaparkin paikoituisalueille on säilyttävä vapaakulku läpi viikonlopun.

TAKSIT
Taksi Jämsinen p. 045 117 3330A.Suurosen auto p. 0400 271 579
YHTEYSTIEDOT
Kylätalo Seurala: Kerkontie 15, 77930 KerkonjoensuuWanha Mylly: Kerkontie 1, 77930 KerkonjoensuuKerkonkosken Keidas: Repolantie 11, 77930 Kerkonjoensuu

Ota tapahtuman seurantaan Facebookissa ja lisää täppä omaan kalenteriisi. Tätä juhlaa ei kannata missata! Lämpimästi tervetuloa!

Kerkonkosken Venetsialaiset järjestää Kerkonkosken Ketterä ry, Kerkonkosken Keidas ja yhteistyötahot.

Komediailta
2024-08-31 19:00 - 21:00 | Kylätalo Seurala, Kerkontie 15, Kerkonkoski, 77930
Komediailta Seuralassa lauantaina 31.8. klo 19.
Esiintyjinä Riku Suokas ja Tommi Mujunen.Tapahtumassa Kerkonkosken Ketterän kahvio.Tapahtuman kesto n. 1,5h sisältäen väliajan.
Tapahtuman järjestää Kerkonkosken Ketterä.Tapahtuman tuotto käytetään Kerkonkosken nuorten hyväksi.
Lipunmyynti netissä päättyy perjantai-iltana 30.8.Lipunmyynti Seuralalla aukeaa lauantaina 31.8. klo 17.30.
Ovet aukeaa klo 18.30.
Liput:Aikuiset 17€Eläkeläiset 15€Alle 18v. 9€Liput myynnissä: kerkonkoskenkettera.johku.com
Huom! Vinkki ennakkolippujen ostoon netistä: Lisää ostoskoriin haluamasi määrä lippuja. Ostoskorissa klikkaa lippujen hintaa, niin pääset vaihtamaan liput haluamiisi alennushintaisiin lippuihin. Huomioithan, että samalla tilauksella ostetut liput ovat yhden QR-koodin takana. Suosittelemme ostamaan liput erikseen, jos ette tule paikalle yhtä aikaa.
Tapahtumaa tukemassa MTK-Rautalampi, POP-pankki Konnevesi ja Hanka-Taimen Oy

Kehä Kerkonkosken Keitaalla
2024-08-31 22:00 - 23:30 | Kerkonkosken Keidas, Repolantie 11, Kerkonjoensuu, -- Select --, 77930, Suomi
Kehä on Laitilassa perustettu pitkän linjan yhtye, joka on elonsa varrella kehittynyt perinteisemmästä suomirockista kohti kitaravetoista poppia, ja kasvattanut ympärilleen uskollisen sekä alati kasvavan fanikunnan.
Viime vuonna julkaistulla Setämies-singlellään ensimmäistä kertaa uransa aikana Suomen Spotifyn top-200 listalle nousseella yhtyeellä on ollut takanaan hyvä vuosi musiikillisesti, kun kesäkuussa -23 julkaistu Punaviinipuu-sinkku nousi valtakunnalliseen soittoon Yleisradiolla. Aikaisemmin julkaistu Rakkaus ennen muita -single ylitti kesäkuussa 2023 kultalevyrajan. Kehän tuotanto on kerännyt suoratoistopalveluissa yhteensä jo yli seitsemän miljoonaa kuuntelukertaa.
Eemeli Turpeinen – lauluJuha Isotalo – kitaraJuho Laihia – kitaraRami Kettunen – rummutJaakko Kentta – basso
https://youtu.be/VLhZxwdbpbA?si=3B9WgJV3FjAUBf93
Kehä Kerkonkosken Keitaalla31.8.2024 klo 22Tapahtuma K-18Liput myyntiin elokuussa!

Ikäihmisten tapaaminen Seuralassa
2024-10-09 14:00 - 17:00 | Kylätalo Seurala, Kerkontie 15, Kerkonkoski, 77930
Vanhusten viikolla Kerkonkoskella
Ikäihmisten tapaaminen ke 9.10.2023 klo 14 Seuralassa. Ohjelmassa kahvit, yhteislaulua sekä Irene Pakkasen ohjaama helppo tuolijooga.
Vanhusten viikkoa vietetään 6.-13.10.2024.

Virkistyspäivä
2024-10-28 10:00 - 14:00 | Kylätalo Seurala, Kerkontie 15, Kerkonkoski, 77930
Virkistyspäivä Kerkonkoskella ma 28.10. klo 10-14 Seuralalla.Järjestäjänä Pohjois-Savon kylät yhteistyössä Kerkonkosken Ketterän kanssa.
Ohjelmassa Korumuotoilija Laura Kumpulaisen ohjaama Kierrätyskoruja hopea-aterimista -paja. Pajassa valmistamme koruja vanhoista hopealusikoista perinteisin seppien menetelmin. HUOM! Tuothan omat lusikkasi (hopea- ja alpakkalusikat). Muut koruihin tarvittavat tarvikkeet voit ostaa Lauralta.
Päivän aikana valmistetaan myös yhdessä keittolounas ja kahvit.
Tapahtuma on ilmainen. Tapahtuma on avoin kaikille.
Rahoittaja Pohjois-Savon hyvinvointialue.

Kässäkahvila
2024-11-17 14:00 - 16:00 | Kylätalo Seurala, Kerkontie 15, Kerkonkoski, 77930
Kerkonkosken Seurala täyttyy marraskuussa monipuolisesta taitavasta toiminnasta!

Tervetuloa kässäkahvilaan sunnuntaina 17.11. klo 14-16!

Tule viettämään mukavaa iltapäivää käsitöiden ja kohtaamisten äärellä. Kässäkahvila on kaikille avointa, pääsy- tai taitovaatimuksia ei ole. Toiminta perustuu vertaisoppimiseen, jossa yhdessä kokeillaan ja onnistutaan.

Omat materiaalit mukaan. Kahvimaksu 3 euroa.

Lisätietoja:taitavakerkonkoski@gmail.com045 3269270 (PJ Essi)045 6740424 (Unna)

Taitavat taidepajat
2024-11-19 - 2024-11-26 | Kylätalo Seurala, Kerkontie 15, Kerkonkoski, 77930
Kerkonkosken Seurala täyttyy marraskuussa monipuolisesta taitavasta toiminnasta! Nämä matalan kynnykset taidepajat sopivat ihan kaikille. Mitään ei tarvitse osata!

Taitavat taidepajat:

Ti 19.11. klo 10 – 14 Virkistyspäivien joulukorttipaja, maksuton
To 21.11. klo 15 – 19 jouluista askartelua, Materiaali- ja tarvikemaksu 8€ (jäsenet 6€)
Ti 26.11. klo 15 – 19 jouluista askartelua, Materiaali- ja tarvikemaksu 8€ (jäsenet 6€)

Taitavat taidepajat vetäjänä taideohjaaja Unna Paananen. Paikalle voi tulla oman aikataulun mukaan. Mukaan voi ottaa myös omia materiaaleja ja sakset.

Lisätietoja:
taitavakerkonkoski@gmail.com
045 3269270 (PJ Essi)045 6740424 (Unna)

Virkistyspäivä
2024-11-19 10:00 - 14:00 | Kylätalo Seurala, Kerkontie 15, Kerkonkoski, 77930
Virkistyspäivä Kerkonkoskella ti 19.11. klo 10-14 Seuralalla.Järjestäjänä Pohjois-Savon kylät yhteistyössä Kerkonkosken Ketterän kanssa.
Ohjelmassa Taitava Kerkonkoski ry:n Unna Paanasen ohjaama joulukorttityöpaja.Päivän aikana valmistetaan myös yhdessä keittolounas ja kahvit.
Tapahtuma on ilmainen. Tapahtuma on avoin kaikille.
Rahoittaja Pohjois-Savon hyvinvointialue.

Koko kylän pikkujoulut
2024-11-29 18:00 - 20:00 | Kylätalo Seurala, Kerkontie 15, Kerkonkoski, 77930
Tervetuloa koko kylän pikkujouluihin Kylätalo Seuralaan perjantaina 29.11. klo 18-20 (22)!
Tule nauttimaan hyvästä seurasta ja joulun tunnelmasta. 70 ensimmäiselle tarjoamme glögin ja joulutortun – saavu siis ajoissa! Tarjolla myös muuta pientä purtavaa. Luvassa rentoa yhdessäoloa ja lämmintä joulumieltä. Pidetään ovet auki kymmeneen saakka mikäli juttua riittää. Nähdään Seuralassa! 🎅🎄
Tapahtuman järjestää Matkaillen Kerkonkoskelle- hanke

Kerkonkosken Joulumyyjäiset
2024-12-06 11:00 - 2024-12-15 15:00 | Kylätalo Seurala, Kerkontie 15, Kerkonkoski, 77930
Jo perinteeksi muodostuneet Kerkonkosken Joulumyyjäiset järjestetään Seuralassa 6.-15.12.2024 Tule tekemään jouluisia löytöjä vaikkapa pukinkonttiin!

Avoinna6.-8.12. Pe-Su klo 11-1512.-13.12. To-Pe klo 10-1214.-15.12. La-Su klo 11-15
6.12. Kyläkauppa Kosken Puotipiian joulukauden avajaiset. Kahvi- ja glögitarjoilu.8.12. klo 11 alkaen Ketterä tarjoaa riisipuuron12.-13.12. Kerkonjoen koululaiset töissä myyjäisissä14.12. klo 11 Joulupukki vierailee ja klo 11-13 hevoskärryajelua.
Muutokset mahdollisia. Tarkista ajantasainen tieto Ketterän facebook -sivuilta.
Pöytämaksu iso pöytä 31€ (loppuunvarattu)Pöytämaksu pieni pöytä 21€ (loppuunvarattu)Rekkipaikka omalle rekille 3€ (loppuunvarattu)Talkooalennus 8€, kun tulet vähintään yhdeksi päiväksi talkoisiin myyjäisiin.Pöytävaraukset Ulla 044-5409684 (viestit tavoittavat parhaiten)
Pöytämaksuun kuuluu pöytään halutessasi valkoinen pöytäliina, pöydän perusylläpito ja tuotteittesi myynti. Lue tarkemmat tiedot Kerkonkosken Ketterän facebook -sivulta.
Myyjäisten toteuttamisen mahdollistaa Kerkonkosken Ketterä, Kerkonjoen koululaiset ja talkoolaiset.

Virkistyspäivä
2024-12-10 12:00 - 16:00 | Kylätalo Seurala, Kerkontie 15, Kerkonkoski, 77930
Virkistyspäivä Kerkonkoskella ti 10.12. klo 12-16 Seuralalla.Järjestäjänä Pohjois-Savon kylät yhteistyössä Kerkonkosken Ketterän kanssa.
Ohjelmassa pikkujoulut, jossa yhdessä valmistetaan riisipuuroa ja joulutorttuja. Aki Virta laulattaa tuttuja lauluja. Tule nauttimaan yhdessä olosta ja musiikista vaikkei kokkauspuuhat tai laulaminen olisikaan sinun juttusi.
Tapahtuma on ilmainen. Tapahtuma on avoin kaikille.
Rahoittaja Pohjois-Savon hyvinvointialue.

Kauneimmat joululaulut
2024-12-20 18:00 - 20:00 | Kylätalo Seurala, Kerkontie 15, Kerkonkoski, 77930
Kerkonkosken Kauneimmat joululaulut Seuralassa pe 20.12. klo 18.
Tervetuloa mukaan laulamaan kauneimpia joululauluja.

Kesätyöntekijän haku avoinna: Pakohuonepelinohjaaja
2025-01-10 08:00 - 2025-01-31 23:30 | Wanha Mylly, Kerkontie 1, Kerkonjoensuu, -- Select --, 77930, Suomi
Edit. Työntekijä on löytynyt. Kiitos hakemuksen lähettäneille!

Kerkonkosken Ketterä etsii vähintään 18-vuotiasta kesätöihin ajalle 25.6.-6.7.2025 pakohuonepelinohjaajaksi Wanhalle Myllylle.

Työtehtävänä on itsenäisesti ottaa vastaan pelaajat, opastaa heidät pelaamaan ja ohjata peliä. Pelien välissä tulee järjestää peli valmiiksi, esim. lukot ja vihjeet paikoilleen. Työnkuvaan kuuluu myös pelin varauksien vastaanottaminen. Työhön perehdytetään.
Työaika ke-su klo 12-20.
Hakijan eduksi katsotaan hyvät sosiaaliset taidot ja järjestelmällisyys.
Palkka 750€.
Lisätietoja: Jarmo Lappi 045-6336773 tai lappi.jarmo@gmail.com
Hakuaika loppuu to 28.2. klo 23.59, mutta paikka voidaan täyttää sopivan henkilön löydyttyä. Lähetä hakemuksesi sähköpostilla:kerkonkoskenkettera@gmail.com

Kesäkirpparin avoin ideointipalaveri
2025-01-12 13:00 - 14:00 | Kylätalo Seurala, Kerkontie 15, Kerkonkoski, 77930
Kerkonkosken Kesäkirpparin ideointipalaveri 13.2. klo 13-14 Seuralassa.
Tervetuloa ideoimaan kuinka saadaan kirppari pyörimään vähentyneiden talkoolaisista huolimatta ja miten voidaan jakaa työtaakkaa useammalle henkilölle. Myös jos juuri sinä olet innostunut kesällä tulemaan mukaan talkoisiin vaikka pieneksi hetkeksi, ilmoittaudu ihmeessä jo nyt mukaan ryhmäämme!

Kässäkahvila
2025-02-09 14:00 - 2025-03-09 16:00 | Kylätalo Seurala, Kerkontie 15, Kerkonkoski, 77930
Kerkonkosken Seuralan kässäkahvilat ovat täällä taas!

Tervetuloa kässäkahvilaan seuraavina sunnuntaina:9.2., 23.2., 9.3. Kässäkahvila on avoinna klo 14-16!

Tule viettämään mukavaa iltapäivää käsitöiden ja kohtaamisten äärellä. Kässäkahvila on kaikille avointa, pääsy- tai taitovaatimuksia ei ole. Toiminta perustuu vertaisoppimiseen, jossa yhdessä kokeillaan ja onnistutaan.

Omat materiaalit mukaan. Kahvimaksu 3 euroa.

Lisätietoja:taitavakerkonkoski@gmail.com045 3269270 (PJ Essi)045 6740424 (Unna)

Kesätyöhaku auki Kerkonkosken Ketterällä
2025-03-03 08:00 - 2025-03-28 23:59 | Kerkonkosken kylä, Kerkonkoski, 77930, Suomi
Kerkonkoskelle haetaan kahta 15-17-vuotiasta kesätöihin. Haettavana on kahdella eri työnkuvalla olevat työpaikat. Voit hakea samalla hakemuksella molempia. Kerro tarvittaessa kumpi työnkuvista olisi sinulle mieluisin.* Haussa yksi nuori:Kerkonkosken kesäkirpparille 24.6.-6.7. Työnkuvana kirpputoriin liittyvät työtehtävät (kassa-, järjestely- ja muu asiakaspalvelutyö), kahvion työtehtävät (kassatyö, leivonnaisten paisto/leipominen, kahvion siisteydestä huolehtiminen) sekä yleiset siivoustehtävät. Hakijalta toivotaan hyviä sosiaalisia taitoja, oma-aloitteisuutta ja iloista asennetta.* Haussa yksi nuori:Kesätöihin Kerkolle mediatoimijaksi – Tule mukaan kehittämään kylämatkailua!Kerkonkoskella on meneillään kylämatkailuun keskittyvä hanke, jossa järjestämme kesän aikana erilaisia tapahtumia, retkiä ja pyöräilyreittikartoituksia. Nyt etsimme kesätyöntekijää mukaan tiimiimme touko-elokuulle!Työnkuvaan kuuluu:• Tapahtumien järjestelyissä ja toteutuksessa avustaminen• Valokuvaus (tapahtumat, maisemat, retket jne.)• Sosiaalisen median sisällöntuotanto (postaukset, tarinat, kampanjat)• Valokuva- ja videomateriaalin editointiOdotamme sinulta:• Valokuvaustaitoa. Oma kalusto ja ohjelmistot iso plussa, mutta hyvän kameran omaavalla älypuhelimellakin pärjää!• Somekanavien hallintaa ja luovuutta sisällöntuotannossa• Editointitaitoa jollain ohjelmalla tai sovelluksella (jos hallitset kuvankäsittelyä/videoeditointia, se katsotaan eduksi)• Sosiaalisuutta, joustavuutta ja oma-aloitteisuuttaMiksi meille? Työt sijoittuvat tapahtumien ja projektin aikataulujen mukaan, mutta osan tehtävistä voi tehdä myös etänä (esim. editointi ja some). Tarvittaessa järjestämme kyyditystä esim. Rautalammilta. Kerkonkosken kesä tarjoaa mahdollisuuden olla mukana kehittämässä jotain merkityksellistä, oppia uusia taitoja ja viettää ikimuistoista kesää!Lisätietoja: Jarmo Lappi 045-6336773 tai kerkonkoskenkettera@gmail.comHakuaikaa on pe 28.3. klo 23.59 asti.Lähetä hakemuksesi sähköpostilla: kerkonkoskenkettera@gmail.comHuomioithan, että voit hakea useampia op:n kampanjan kesätöitä, mutta voit työllistyä vain yhteen.Hakemuksen tekoon saat vinkkejä seuraavasta linkistä.https://www.op.fi/web/op-rautalampi/kesaduuni-opn-piikkiinKaikki Kesäduuni OP:n piikkiin kohteet löydät täältä:https://portal.lyyti.fi/e/?p=s&k=93e4d43a2d15a407d4

Noitasen Kuutamoretki
2025-03-14 18:00 - 20:00 | -- Select --
Kuutamoretki Noitasen saareen on ensimmäinen tänä vuonna järjestettävistä kyläretkistä. Mukaan ovat tervetulleita niin kyläläiset kuin kauempaakin saapuvat!
Kuutamoretkelle jään yli voit lähteä hiihtäen, lumikenkäillen tai kävellen. Retken aikaan loistaa täysikuu, joten toivomme kirkasta säätä.

Aika: pe 14.3. klo 18-20. Voit tulla ja mennä joustavasti, mutta tapahtuman järjestäjiä on paikalla Noitasessa tähän aikaan.
Lähtöpaikka: Karhujen piha Koskeloniementie 160. Maps ohjaa usein Eerolantielle, mutta sitä kautta ei pääse. Rajallisen pysäköintitilan vuoksi suosi kimppakyytejä!
Tarinatuokiot: Irene Pakkanen kertoo Noitasessa saareen liittyviä tarinoita klo 19.00 ja 19.30.
Säävaraus ja liikkuminen omalla vastuulla. Matkan pituus Karhujen pihasta Noitaselle on n. 2km (30 min kävellen). Retkelle voi lähteä myös esim. Kiesimän kanavalta, mutta pysäköintitilaa on rajatusti.
Kiesimän kyläyhdistys myy Noitasen saaressa mehua, kahvia ja pullaa huokeaan hintaan. Kortti käy todennäköisesti, mutta kannattaa varata mukaan käteistä.
Teemme tulet makkaranpaistoa ym. varten. Ota mukaan halutessasi omat nuotioeväät. Myös otsalamppu on suositeltava varuste!
Luontoretkien sarjan järjestää Matkaillen Kerkonkoskelle- hanke, joka koostuu Kerkonkosken sekä Kiesimän alueen kyläläisistä. Hanke saa Leader-tukea Kehittämisyhdistys Mansikka ry:stä.
Lisätiedot:
Hanketyöntekijä Johanna Koponen, p. 0400 376 585

Kerkonkosken Ketterän vuosikokous
2025-04-06 18:00 - 19:00 | Kylätalo Seurala, Kerkontie 15, Kerkonkoski, 77930
Kerkonkosken Ketterän vuosikokous su 6.4. klo 18.00 Seuralassa.Tervetuloa mukaan!
Jos olet kiinnostunut tulemaan mukaan Ketterän hallitukseen, tule mukaan kokoukseen tai ole yhtedessä puheenjohtaja Tuomakseen.

Ketterän vaalikahvila
2025-04-13 12:00 - 14:00 | Kylätalo Seurala, Kerkontie 15, Kerkonkoski, 77930
Kerkonkosken Ketterän vaalikahvila Seuralassa sunnuntaina klo 12-14.
Myynnissä leipurikondiittoriopiskelijan valmistamat tuoreet leivonnaiset. Nauti paikan päällä tai osta mukaan.
Tervetuloa herkuttelemaan!

Rastunsuon Linturetki
2025-04-26 08:00 - 10:00 | Rastunsuon Lintujärvi
Suvituuli kun oksissa soittaalinnut ilmoille laulunsa suoja luonto taas puhkeaa kukkaankevät kaiken sen tullessaan tuo.
Lähdemme lauantaina 26.4. aamuvarhain ihastelemaan Rastunsuon Lintujärvelle muuttaneita lintuja. Lintujen tarkkailussa ja tunnistamisessa opastavat lintuasiantuntijat Kauko Sikström ja Pirjo Kainulainen. Aikaa on lintujen tarkkailuun sekä eväiden nauttimiseen nuotiokatoksessa hyvässä seurassa.
Retki on maksuton ja kaikille avoin. Mukaan ovat tervetulleita kyläläiset, mökkiläiset ja kauempaa saapuvat!
Aika: la 26.4. alkaen klo 8.00.
Lähtöpaikka: Rastun lintujärvi

Säävaraus ja liikkuminen omalla vastuulla. Huomioithan, että pysäköintitilaa on rajoitetusti. Suosi siis kimppakyytejä tai yhdistä reissuun vaikka pyöräily!
Ota mukaasi säänmukaiset vaatteet sekä kiikarit, jos sellaiset omistat.
Mukaan voit ottaa omat nuotioeväät halutessasi. Myynnissä kahvia, pullaa sekä aamiaissämpylöitä. Varaa käteistä ja muistaessasi oma muki mukaan! Tuotot menevät Kiesimän kyläyhdistykselle.
Huomioithan linnut ja liikut turhaa melua aiheuttamatta.
Kyläretkien sarjan järjestää Matkaillen Kerkonkoskelle- hanke, joka koostuu Kerkonkosken sekä Kiesimän alueen kyläläisistä. Hanke saa Leader-tukea Kehittämisyhdistys Mansikka ry:stä. Tämä retki järjestetään yhteistyössä Sisä-Savon Luonnonystävät ry:n kanssa.
Lisätiedot:
Hanketyöntekijä Johanna Koponen, p. 0400 376 585

Talkoopäivä
2025-05-17 08:00 - 17:00 | Kerkonkosken kylä, Kerkonkoski, 77930, Suomi
Perinteinen talkoopäivä Kerkonkoskella lauantaina 17.5.2025 klo 9-12Siistitään Kerkonkoski kesäkuntoon.Aloitus Seuralalla klo 9Ruokailu ja kahvit Seuralassa klo 12
Talkookohteita:– Seuralan, Kaupan, Wanhan Myllyn ympäristön ja sataman siistiminen ja haravointi– Wanhan Myllyn lakaisu/imurointi– Kerkonkosken Keitaalla haravointia, ympäristön siistimistä, minigolfratojen laittamista ja biitsiverkon asennus– Vesannontien varresta kaukalon päädyn kohdilta ojien siistiminen risuista– Seuralan vastapäätä olevan kannolle huopakaton teko
Omat välineet mukaan.
Tervetuloa kaikki omien aikataulujen ja kiinnostusten mukaan. Pienikin apu on aina tarpeen! Talkookohteita voi ilmoittaa Ketterälle.

Aamulla kahvit klo 9.30 kaupalla, klo 13 keittolounas Seuralassa ja klo 16-19 saadaan lämmittää kioskin sauna.

Talkookohteita
– Myllyn ja kosken ympäristön siistiminen
– Myllyn siivous
– Seuralan kuistin maalaus
– Haravointi Seuralan, kaupan, kioskin ja sataman alueilla
– Hietaharjun siistiminen

– Runon ja laulun Rautalampi -tapahtumassa järjestettävään graffittityöpajaan seinän teko

Ottakaahan taas omia välineitä mukaan.

Tervetuloa kaikki mukaan omien aikataulujen ja kiinnostusten mukaan. Pienikin apu on aina tarpeen!

Koko kylän talkoojuhlat!!!
2025-05-17 20:00 - 23:30 | Kerkonkosken Keidas, Repolantie 11, Kerkonjoensuu, -- Select --, 77930, Suomi
Kerkonkosken keidas ja Kiesimän elävän musiikin yhdistys (KELMU r.y.) järjestävät Rautalammin maanlaajuistakin huomiota saaneen talkoopäivän kunniaksi koko kylän talkoojuhlat Kerkonkosken keitaalla.

Tapahtuma alkaa klo 20.00 jolloin lavalle nousee NOIN 3 TRIO, seuraavaksi lavalla nähdään Rautalammin ”ylpeys”, Irlantilaistyyppistä rokkia soittava THE DAY SINCE YESTERDAY. Ilta jatkuu esiintyjien jälkeen Euroviisukatselmuksen merkeissä pikkutunneille saakka.

Toivotaan hyvää keliä ja iloista mieltä. Tapahtumaan on vapaa pääsy. TERVETULOA!!!
